Xixón va acoyer el domingu 12 de payares la decimoquinta edición del Premiu Camaretá al Meyor Cantar. El Teatru de la Llaboral va ser l’escenariu onde los cuatro finalistes actúen pa que’l xuráu, formáu por especialistes en música y llingua asturiana, decida’l cantar ganador.
#000001
Depués d’una primer deliberación el xuráu, reuníu’l xueves 22 de xunu nes dependencies de la Dirección Xeneral de Política Llingüística, fixo la selección de los cuatro candidatos pa la final. Na gala tamién va dar un conciertu’l grupu Algaire, ganadores de la edición anterior d’esti premiu col tema Coral y maera.
#000002
El Premiu Camaretá al Meyor Cantar, dotáu con 6.000 euros, convócalu’l Gobiernu del Principáu d’Asturies p’afianzar, prestixar y arriquecer la creación musical tanto n’asturianu como en gallego-asturianu. Los cuatro finalistes de esta edición son:
#000003
José Manuel Tejedor gaitero e interprete
#000005
Verónica Rodríguez Rubio, más conocida como Vero Rubio, nació en Cangas del Narcea en 1981. Esta multiinstrumentista toca’l pianu, la trompeta, la trompa y el bodhram, y la so carrera desenvuélvese ente’l mundu de la música clásica, onde tuvo la oportunidá de tocar con orquestes como la Orquesta Sinfónica de Barcelona y Nacional de Catalunya (O.B.C.), y el del jazz. Anguaño, toca en dellos grupos de distintos estilos (folk, rock, improvisación llibre, jazz...): Orquesta Céltica Asturiana, Sonámbulos, Improviso... Amás compaxina esti llabor como instrumentista cola composición y producción de la so música de manera independiente, informa Europa Press.
#000007